太平塔 (佛山)

太平塔，又嗌舊寨塔，係中國廣東佛山嘅佛教特色磚塔，大明萬曆庚子年冬月廿五起好，喺順德大良街道嘅順峯山公園北區東邊嘅太平山頂。

佢亦係佛山市入面保存得比較好嘅大明樓閣式磚塔。

概況
佢屬八角七層樓嘅閣式磚塔，高25.58m，塔身係青磚建築；底層每角牆闊41dm，厚33dm，入口劵門闊114cm，有廿四個塔窿。每層樓都有3埐牙磚凸出，似環帶噉。3樓東西兩邊都有隸書石匾，其中東邊寫「天門瑞氣」；西邊寫「震旦玄光」。另外，雖然地面有門口響度，但係有鐵閘鎖住，平時淨畀公園管理方同工程隊先至畀入。

史
據咸豐版《順德縣誌》載，座塔喺大明萬曆己亥年七月初五逳手起，直到庚子年冬月廿五起好。曾經喺大清道光十一年同光緒十四年重修過。1944年，廣東人民抗日遊擊隊珠江縱隊嘅部份同志駐地睇實蘿蔔頭有冇嚟，重喺1945年2月19號嘅舊寨塔之戰入面，有五位仁兄喺呢度抗日時留低咗三日，重將日軍清走。中華人民共和國成立後，1989年俾大良鎮人民政府負責修復，重喺1991年5月18號俾順德縣人民政府列佢做重點文物；2006年10月25號俾佛山市人民政府升級佢做市級重點文物，重喺2010年6月22號列佢做中共順德區黨員教育基地。2018年3月26號嘅順德兩會期間開始提出修繕保護，重喺同年5月28號逳手搞。工程直到2019年6月27號搞掂。

順峯山公園
 舊寨塔之戰

攷

連出去
 顺德为何要重修顺峰山双塔？原来背后有这些故事 南方+
 顺德太平塔 博雅地名

佛山嘅塔
順德古蹟